**Ministru kabineta noteikumu projekta ”Higiēnas prasības personu atskurbināšanas pakalpojumu nodrošināšanai” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Nav attiecināms |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2016.gada 9.augusta sēdes protokollēmuma “Informatīvais ziņojums “Par sadarbības rezultātiem ar pašvaldībām par atskurbināšanas pakalpojuma sniegšanu, par pašvaldību praksi minētā pakalpojuma sniegšanā un priekšlikumiem turpmākai rīcībai šajā jomā”” (prot.Nr.39 41.§) 2.punktā doto uzdevumu izpilde.  Epidemioloģiskās drošības likuma 38.1 pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atskurbināšanas pakalpojumu organizēšanas nepieciešamību nosaka augstais alkohola patēriņa rādītājs valstī kopumā un sociāla rakstura problēmas, kuras rodas šādām personām bezpalīdzīgā stāvoklī atrodoties uz ielas (piemēram, ziemas laikā). 2015.gadā viens Latvijas iedzīvotājs patērēja 9,2 litrus reģistrētā absolūtā alkohola. Ņemot vērā to, ka pašvaldības primāri saskaras ar personu atskurbināšanas problēmām, tās meklē dažādus risinājumus, organizējot atskurbināšanas pakalpojumus. Atsevišķas pašvaldības brīvprātīgi jau ir realizējušas savas iniciatīvas, izveidojot atskurbtuves un nodrošinot to darbību.  Kopumā 2016.gadā atskurbināšanas pakalpojumu sniegšanā iesaistījušās 33 pašvaldības (13 pašvaldības pakalpojumu organizējušas pašas, bet 20 pašvaldības noslēgušas sadarbības līgumus par atskurbināšanas pakalpojumu izmantošanu).  Kā liecina Vides aizsardzības un reģionālās attīstības ministrijas apkopotie dati par trīs pēdējo gadu tendencēm (2015.- 2017.gads), atskurbtuvēs atskurbināšanai ievietoto personu skaits palielinās.  Ņemot vērā iepriekšminēto, nepieciešams noteikt higiēnas prasības atskurbināšanas pakalpojumu nodrošināšanai.  Noteikumu projektā noteiktas vienotas higiēnas prasības atskurbtuvju telpu iekārtojumam un aprīkojumam, atskurbtuves ūdensapgādei un kanalizācijai, kā arī telpu apkurei un ventilācijai.  Atskurbināšanas telpu iekšējam iekārtojumam jābūt tādam, lai telpas būtu viegli uzkopjamas atbilstoši higiēnas prasībām un tajā pašā laikā tās būtu drošas (ņemot vērā to, ka klienti mēdz būt agresīvi ar nekontrolējamu uzvedību alkohola ietekmē), lai šajos gadījumos klienti negūtu savainojumus un traumas.  Vienlaikus noteikumu projektā noteikti vispārējie principi klientu uzņemšanai, lai nodrošinātu vispārējas higiēnas prasības. Atskurbtuvē netiks uzņemti klienti ar akūtām fiziskām traumām, akūtām saslimšanām, tajā skaitā infekcijas slimībām, kā arī klienti, kuri ir smagā alkohola, narkotisko, psihotropo vai toksisko vielu intoksikācijā, kas var apdraudēt personas dzīvību. Šajos gadījumos klienti netiks vesti uz atskurbtuvi, bet nogādāti ārstniecības iestādē, kur iespējams sniegt kvalificētu un stāvoklim atbilstošu medicīnisko palīdzību. Atskurbtuvē netiks ievietotas personas līdz 18 gadu vecumam.  Atskurbtuvē tiks ievietotas personas, kuras lietojušas alkoholiskos dzērienus un tā lietošanas rezultātā nespēj patstāvīgi pārvietoties, nespēj orientēties, traucē sabiedrisko kārtību un var nodarīt kaitējumu sev vai citiem.  Pēc ievietošanas atskurbtuvē klientu personālam jānovēro un ja, vērojami veselības traucējumi, nekavējoties jāizsauc neatliekamā medicīniskā palīdzība. Līdz neatliekamās medicīniskās palīdzības brigādes ierašanās brīdim atskurbtuves darbinieki nodrošina pirmo palīdzību atbilstoši savai kompetencei. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs atskurbināšanas pakalpojumu sniedzējus. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav | |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) tiks ievietots Veselības ministrijas tīmekļa vietnē www.vm.gov.lv sadaļā “Sabiedrības līdzdalība” un nodots sabiedriskai apspriedei. |
| 2. | Sabiedrības līdzdalība projekta izstrādē | Par projekta regulējumu rakstveidā tika saņemts Slimību profilakses un kontroles centra, Veselības inspekcijas un Neatliekamās medicīniskās palīdzības dienesta viedoklis. Izvērtējot saņemtos priekšlikumus, projekts atbilstoši tika precizēts. |
| 3. | Sabiedrības līdzdalības rezultāti | 2018.gada 2.maija sabiedriskajā apspriedē piedalījās Vides aizsardzības un reģionālas attīstības ministrijas un Latvijas Sarkanā Krusta pārstāvis, kā arī Veselības ministrijas galvenais speciālists narkoloģijā. Dalībnieki atbalstīja projekta tālāku virzību bez iebildumiem. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības inspekcija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas funkcijas netiek radītas, jo Veselības inspekcija jau šobrīd kontrolē higiēnas prasību ievērošanu paaugstināta riska subjektiem. Palielināsies tikai paaugstināta riska subjektu skaits, kuriem nepieciešams veikt higiēnas prasību ievērošanu kontroli |
| 3. | Cita informācija | Veselības inspekcija funkciju izpildi nodrošinās piešķirto valsts budžeta līdzekļu ietvaros. |

Veselības ministre Anda Čakša

Vīza: Valsts sekretārs Aivars Lapiņš

Kleina 67876078

biruta.kleina@vm.gov.lv